യുവതിയെ കുളിമുറിയില് മരിച്ച നിലയില് കണ്ടെത്തിയ സംഭവം ഭര്ത്താവിന്റെയും ബന്ധുക്കളുടെയും പീഡനമെന്ന് പരാതി പയ്യന്നൂര്: 01.09.2021 യുവതിയെ ഭര്തൃവീട്ടിലെ കുളിമുറിയില് മരിച്ച നിലയില് കണ്ടെത്തിയ സംഭവത്തിനുപിന്നില് ഭര്ത്താവിന്റെയും ബന്ധുക്കളുടെയും പീഡനമെന്ന് പരാതി. ഇതുസംബന്ധിച്ച് മുഖ്യമന്ത്രി, ഡി.ജി.പി, വനിത കമീഷന് തുടങ്ങിയവര്ക്ക് പരാതി നല്കുമെന്ന് മരിച്ച സുനീഷയുടെ ബന്ധുക്കള് പറഞ്ഞു.വിജീഷിന്റെ ഭാര്യ സുനീഷയെയാണ് 26 വെള്ളൂരിലെ ഭര്തൃവീട്ടില് കുളിമുറിയുടെ വെന്റിലേറ്ററില് ഷാളില് തൂങ്ങിയ നിലയില് കണ്ടെത്തിയത്.സുനീഷ മരിക്കുന്നതിനുമുമ്ബ് ഭര്ത്താവിന് വിഡിയോകാള് ചെയ്തതായി ബന്ധുക്കള് ആരോപിച്ചു. ഒന്നര വര്ഷം മുമ്ബാണ് സുനീഷയുടെയും വിജീഷിന്റെയും വിവാഹം നടന്നത്. പ്രണയ വിവാഹമായിരുന്നു. മകളെ ഭര്തൃവീട്ടുകാര് പീഡിപ്പിക്കുന്നുവെന്ന് പറഞ്ഞ് സുനീഷയുടെ മാതാവ് ഓഗസ്റ്റ് അഞ്ചിന് പരാതി നല്കിയിരുന്നുവെന്നും ഈ പ്രശ്നം പറഞ്ഞുതീര്ക്കുകയായിരുന്നുവെന്നും പൊലീസ് പറഞ്ഞു. ഭര്ത്താവ് വിജീഷ് പാല് സൊസൈറ്റി ജീവനക്കാരനാണ്. അതേസമയം, തങ്ങളുടെ പരാതി പൊലീസ് അവഗണിക്കുന്നതായി സുനീഷയുടെ ബന്ധുക്കള് കുറ്റപ്പെടുത്തി. മരണശേഷം രേഖാമൂലം പരാതി നല്കാന് തയാറായിട്ടും പൊലീസ് അത് സ്വീകരിക്കാതെ നേരത്തെയുള്ള പരാതിയില് അന്വേഷണം മതിയെന്ന നിലപാടാണ് കൈക്കൊണ്ടതെന്ന് യുവതിയുടെ വീട്ടുകാര് ആരോപിച്ചു. എന്നാല് യുവതിയുടെ മരണം സംബന്ധിച്ച് വിശദ അന്വേഷണം ആരംഭിച്ചതായി പയ്യന്നൂര് ഡിവൈ എസ് പി കെ ഇ പ്രേമചന്ദ്രന് പറഞ്ഞു. കൂടാതെ യുവതിയുടെ വീട്ടുകാരുടെയും മറ്റും വിശദമായ മൊഴി രേഖപ്പെടുത്തിയിട്ടുണ്ട്. മരിക്കുന്നതിനുമുമ്ബ് യുവതി, ഭര്ത്താവിന് അയച്ചതായി പറയപ്പെടുന്ന ശബ്ദ രേഖയെപ്പറ്റിയും മറ്റും അന്വേഷിച്ചുവരുകയാണെന്നും ഡിവൈ എസ് പി പറഞ്ഞു.